
Αρ 


. Φύλλου 1868 


ΑΠΟΦΑΣΕΙΣ 

Αριθμ. 6007 _ 

Έγκριση Κανονισμού Μεταπτυχιακών Σπουδών 
του Διατμηματικοϋ Προγράμματος Μεταπτυχι¬ 
ακών Σπουδών με τίτλο «Κλινικές Παρεμβάσεις 
στις Εξαρτήσεις» του Τμήματος Ψυχολογίας και 
τουΤμήματος Ιατρικήςτου Πανεπιστημίου Κρή¬ 
της σύμφωνα με το ν.4485/2017 (ΦΕΚ 114 Α'). 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
(383η/15-02-2018 τακτική συνεδρίαση) 

Έχοντας υπόψη: 

1. Τις διατάξεις του π.δ. 296/1973 (ΦΕΚ 239τ.Α71973) 
περί καθορισμού του τίτλου και της έδρας του εν Κρήτη 
ιδρυθέντος Πανεπιστημίου, του ν.δ. 114/1974 (ΦΕΚ 310 
τ.Α'/1974) περί τροποποιήσεως και συμπληρώσεως του 
ν.δ. 87/1973 (ΦΕΚ 159 τ.Α'/73) «περί ιδρύσεως Πανεπι¬ 
στημίων εις Θράκην και εις Κρήτην» και επεκτάσεως δι¬ 
ατάξεων τινών αυτού εις άπαντα τα ΑΕΙ..., του ν.259/1976 
(ΦΕΚ 25 τ.Α'/76) περί τροποποιήσεως και συμπληρώ¬ 
σεως των περί Πανεπιστημίων Θράκης και Κρήτης κει¬ 
μένων διατάξεων, τις διατάξεις του π.δ. 103/1983, (ΦΕΚ 
48/15.04.1983, τ.Α')-Αυτοδύναμη λειτουργία του Πανε¬ 
πιστημίου Κρήτης..., καθώς και της λοιπής νομοθεσίας 
περί Πανεπιστημίου Κρήτης. 

2. Το αριθμ. π.δ. 96/2013 (Φ.Ε.Κ. 133/τ.Α705.06.2013) 
για την «Κατάργηση-συγχώνευση τμημάτων-Με- 
τονομασία Σχολής στο Πανεπιστήμιο Κρήτης», 
όπως τροποποιήθηκε και ισχύει με το αριθμ. π.δ. 
128/2013 (Φ.Ε.Κ. 195Λ.Α717.09.2013), και τις εκδο- 
θείσες μετ' αυτού διαπιστωτικές πράξεις του Πρύτα¬ 
νη, αριθμ. 10.953/31.07.2013, 10.954/31.07.2013 και 
10.955/31.07.2013 (Φ.Ε.Κ 1959/τ.Β'/12.08.2013). Το 
ν.4452/2017 (Φ.Ε.Κ. 17/τ.Α/15.02.2017) «Ρύθμιση θεμά¬ 
των του Κρατικού Πιστοποιητικού Γλωσσομάθειας, της 
Εθνικής Βιβλιοθήκης της Ελλάδας και άλλες διατάξεις», 
άρθρο 27 «Ίδρυση Πολυτεχνικής Σχολής στο Πανεπιστή¬ 
μιο Ιωαννίνων-Μετονομασία Σχολής στο Πανεπιστήμιο 
Κρήτης», παράγραφος 4. 

3. Το ΦΕΚ τ.ΥΟΔΔ 82/18-02-2016 και την υπ' αριθμ. 
31460/Ζ1/23-02-2016 (ΑΔΑ: ΨΡΙ24653ΠΣ-Υ1 Κ) διαπι- 
στωτική πράξη της Αναπληρώτριας Υπουργού Παιδείας, 
Έρευνας και Θρησκευμάτων όπου διαπιστώνεται ότι ο 


Καθηγητής Οδυσσέας-Ιωάννης Ζώρας, του Τμήματος 
Ιατρικής της Σχολής Επιστημών Υγείας του Π.Κ., έχει 
εκλεγεί Πρύτανης του Πανεπιστημίου Κρήτης με πλήρη 
θητεία, από 23/02/2016. 

4. Την αριθμ. 17070/01-12-2017 (ΑΔΑ: 9ΙΖΔ469Β7Γ- 
ΟΞΛ) πράξη Συγκρότησης της Συγκλήτου του Πανε¬ 
πιστημίου Κρήτης, στις 01-12-2017 σε εφαρμογή των 
διατάξεων του ν.4485/2017 (ΦΕΚ 114/τ.Α'/04-08-2017) 
για το ακαδημαϊκό έτος 2017-2018 όπως ισχύει. 

5. Τις διατάξεις του ν.4485/2017 (ΦΕΚ 114 Α') «Οργάνω¬ 
ση και λειτουργία της ανώτατης εκπαίδευσης, ρυθμίσεις 
για την έρευνα και άλλες διατάξεις», και ιδίως: 

ό.Τιςδιατάξειςτου άρθρου 13 «Σύγκλητος» παρ. 2, εδ. 
ιε, Ιζ, ιη,του ΚΕΦ.Δ' «ΟΡΓΑΝΑΤΩΝ Α.Ε.Ι. ΚΛΙΤΩΝ ΜΟΝΑ¬ 
ΔΩΝ ΤΟΥΣ» του ν.4485/2017 (ΦΕΚ 114 Α') «Οργάνωση 
και λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις». 

7. Τις διατάξεις του άρθρου 31 «Όργανα διοίκησης των 
Π.Μ.Σ. και των Διδακτορικών Σπουδών» του ΚΕΦ. ΣΤ’ 
«Δεύτερος καιΤρίτος Κύκλος Σπουδών» του ν.4485/2017 
(ΦΕΚ 114 Α') «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες δια¬ 
τάξεις», καθώς και 

8. Τις διατάξεις του άρθρ. 45 «Εξουσιοδοτικές διατά¬ 
ξεις» του ΚΕΦ. ΣΤ' «Δεύτερος καιΤρίτος Κύκλος Σπου¬ 
δών» του ως άνω Νόμου. 

9. Τις διατάξεις του άρθρου 85 «Τελικές και μεταβα¬ 
τικές διατάξεις Κεφαλαίου ΣΤ'» Μέρος Δεύτερο, του 
ν.4485/2017 (ΦΕΚ 114 Α') «Οργάνωση και λειτουργία 
της ανώτατης εκπαίδευσης, ρυθμίσεις για την έρευνα 
και άλλες διατάξεις». 

10. Τις διατάξεις του ν.4009/2011 (Φ.Ε.Κ. Α' 195/ 
06.09.2011) «Δομή, λειτουργία, διασφάλιση της ποιό¬ 
τητας των σπουδών και διεθνοποίηση των ανώτατων 
εκπαιδευτικών ιδρυμάτων», όπως τροποποιήθηκαν και 
ισχύουν. 

11. Τις διατάξεις του ν.3374/2005 (ΦΕΚ 189 τ.Α'/02- 
08-2005) «Διασφάλιση της ποιότητας στην ανώτατη 
εκπαίδευση. Σύστημα μεταφοράς και συσσώρευσης 
πιστωτικών μονάδων-Παράρτημα διπλώματος», και 
ιδίως του άρθρου 13, του οποίου η παρ. 3 προστέθηκε 
με το άρθρο 13 παρ. 3 του ν.3577/2007 (ΦΕΚ τ.Α' 130) 
και αντικαταστάθηκε με την παρ. 2 του άρθρου 28 του 
ν.3794/2009 (ΦΕΚ τ.Α' 156/04-09-2009), του άρθρου 14 

και του άρθρου 15 καθώς και την εκδοθείσα υπ' αριθμ. 
Φ5/89656/Β3/2007 Υπουργική απόφαση «Εφαρμογή του 
Συστήματος Συσσώρευσης Πιστωτικών Μονάδων» (ΦΕΚ 
τ.Β' 1466/13-08-2007). 

12. Τις διατάξεις του άρθρου 2 του ν.3861/2010 (ΦΕΚ 
τ.Α' 112/13-07-2010) «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις», 
όπως αντικαταστάθηκε, συμπληρώθηκε, τροποποιή¬ 
θηκε και ισχύουν με τις διατάξεις του άρθρου 23 του 
ν.4210/2013 (ΦΕΚ τ.Α' 254/21-11 -2013), του άρθρου 197 
του ν.4281/2014 (ΦΕΚ τ.ΑΊ 60/8-8-2014), του άρθρου 
31 του π.δ. 28/2015 (ΦΕΚ 34 Α723-3-2015) περί «κωδι¬ 
κοποίησης διατάξεων για την πρόσβαση σε δημόσια 
έγγραφα και στοιχεία, του άρθρου 375 του ν.4412/2016 
(ΦΕΚ τ.Α' 147/08-08-2016 καθώς και την εκδοθείσα αριθμ. 
ΥΠΟΙΚΔ6 1127865/ΕΞ2010/30-09-2010 απόφαση. 

13. Την υπ' αριθμ. 216772/Ζ1 (ΦΕΚ4334/Β712-12-2017) 
Υπουργική απόφαση που αφορά τον «Τρόπο κατάρτισης 
του αναλυτικού προϋπολογισμού λειτουργίας και την 
έκθεση βιωσιμότητας των Προγραμμάτων Μεταπτυχι¬ 
ακών Σπουδών» και τις εγκυκλίους εφαρμογής αριθμ. 
163204/Ζ1/29-09-2017 «Εφαρμογή των διατάξεων του 
ν.4485/17 (ΑΊ14) για θέματα μεταπτυχιακών σπουδών 
και εκπόνησης διδακτορικών διατριβών-λοιπά θέματα 
ΑΔΑ: ΨΙΜΖ4653ΠΣ-0Ρ2 και ιδίως το εδ. 3, αριθμ. 164530/ 
Ζ1/03-10-2017 «Άμεσες ενέργειες και χρονοδιάγραμμα 
όσον αφορά τη λειτουργία των Ειδικών Λογαριασμών 
Κονδυλίων Έρευνας (Ε.Λ.Κ.Ε.) των Α.Ε.Ι. μετά τη δημοσί¬ 
ευση του ν.4485/2017 (ΑΊ 14), αριθμ. 203446/Ζ1/22-11 - 
2017 «Διευκρινίσεις σχετικά με την εφαρμογή διατάξεων 
του ν.4485/2017 (ΑΊ 14), αριθμ. 227378/Ζ1/22.12.2017 
«Εφαρμογή των διατάξεων του ν.4485/2017 (ΑΊ 14) για 
θέματα μεταπτυχιακών σπουδών». 

14. Τη συγκρότηση της Επιτροπής Μεταπτυχιακών 
Σπουδών του Πανεπιστημίου Κρήτης σε εφαρμογή του 
ν.4485/2017 (ΦΕΚ 114/τ.Α') με ΑΔΑ: 6ΔΑΒ469Β7Γ-34Ι. 

15. Την απόφαση της Συγκλήτου συνεδρίαση 383η/15- 
02-2018 με την οποία εγκρίνεται η επανίδρυση του Δι- 
ατμηματικού Προγράμματος Μεταπτυχιακών Σπουδών 
με τίτλο: «Κλινικές Παρεμβάσεις στις Εξαρτήσεις» των 
Τμημάτων Ψυχολογίας και Ιατρικής του Πανεπιστημίου 
Κρήτης σε εφαρμογή του ν.4485/2017 (ΦΕΚ 114 Α') και 
σύμφωνα με τις εισηγήσεις των Συνελεύσεων των ως 
παραπάνω Τμημάτων (συνεδριάσεις υπ' αριθμ. 273/1 Σ¬ 
Ι-2018 και 9/2/2018 αντίστοιχα), όπως αυτές διαβιβά¬ 
ζονται δια της Επιτροπής Μεταπτυχιακών Σπουδών του 
Ιδρύματος (συνεδρίαση με αριθμ. 2/13.02.2018). 

16. Τα αποσπάσματα πρακτικών των Συνελεύσεων των 
Τμημάτων Ψυχολογίας της Σχολής Κοινωνικών Επιστη¬ 
μών του Πανεπιστημίου Κρήτης (συνεδρία υπ' αριθμ. 
273/17-1-2018), Μονοτμηματικής Σχολής Επιστημών 
Υγείας-Τμήμα Ιατρικής του Πανεπιστημίου Κρήτης (συ¬ 
νεδρία της 9ης/2/2018) σχετικά με την κατάρτιση του 
Κανονισμού Μεταπτυχιακών Σπουδών του Διατμηματι- 
κού Προγράμματος Μεταπτυχιακών Σπουδών με τίτλο: 
«Κλινικές Παρεμβάσεις στις Εξαρτήσεις» των Τμημάτων 
Ψυχολογίας και Ιατρικής του Πανεπιστημίου Κρήτης και 


το απόσπασμα πρακτικών της με αριθμ. 2/13.02.2018 
συνεδρίασης της Επιτροπής Μεταπτυχιακών Σπουδών 
του Πανεπιστημίου Κρήτης που αφορά στον Κανονισμό 
Μεταπτυχιακών Σπουδών του Διατμηματικού Προγράμ¬ 
ματος Μεταπτυχιακών Σπουδών με τίτλο: «Κλινικές Πα¬ 
ρεμβάσεις στις Εξαρτήσεις» τωνΤμημάτων Ψυχολογίας 
και Ιατρικής του Πανεπιστημίου Κρήτης. 

17. Το γεγονός ότι από τις διατάξεις της απόφασης 
αυτής δεν προκαλείται επιπλέον δαπάνη εις βάρος του 
κρατικού προϋπολογισμού, αποφασίζουμε: 

Εγκρίνουμε τον Κανονισμό Μεταπτυχιακών Σπουδών 
του Διατμηματικού Προγράμματος Μεταπτυχιακών 
Σπουδών με τίτλο: «Κλινικές Παρεμβάσεις στις Εξαρτή¬ 
σεις» του Τμήματος Ψυχολογίας και του Τμήματος Ιατρι¬ 
κής του Πανεπιστημίου Κρήτης, όπως αυτός κατατέθηκε 
και έχει ως ακολούθως: 

Άρθρο 1 - Γενικές Διατάξεις. 

Το Τμήμα Ψυχολογίας του Πανεπιστημίου Κρήτης ορ¬ 
γανώνει και λειτουργεί Διατμηματικό Πρόγραμμα Μετα¬ 
πτυχιακών Σπουδών από το ακαδημαϊκό έτος 2018-2019 
στο οποίο συμμετέχουν τα πιο κάτω Τμήματα/Σχολές: 

1. Τμήμα Ψυχολογίας Πανεπιστημίου Κρήτης 

2. Ιατρική Σχολή Πανεπιστημίου Κρήτης και το οποίο 
διέπεται από την εγκριτική απόφαση ίδρυσης του Προ¬ 
γράμματος και τις διατάξεις του ν.4485/2017 όπως ισχύει. 

Τη Διοικητική υποστήριξη του Προγράμματος αναλαμ¬ 
βάνει το Τμήμα Ψυχολογίας του Πανεπιστημίου Κρήτης. 
Ο παρών κανονισμός εξειδικεύει και συμπληρώνει τις δι- 
ατάξειςτης εγκριτικής απόφασης. Η Ε.Δ.Ε. εισηγείται την 
αναθεώρησή του, η οποία εγκρίνεται από τη Σύγκλητο 
του Πανεπιστημίου Κρήτης. 

Άρθρο 2 - Αντικείμενο και σκοπός. 

Αντικείμενο του Διατμηματικού Προγράμματος Με¬ 
ταπτυχιακών Σπουδών είναι οι «Κλινικές Παρεμβάσεις 
στις Εξαρτήσεις». 

Ο σκοπός του Προγράμματος είναι να παρέχει εφαρ¬ 
μοσμένες κλινικές γνώσεις στον τομέα της χρήσης, κα¬ 
τάχρησης και εξάρτησης από ουσίες. 

Οι μεταπτυχιακοί φοιτητές/τριες που θα ολοκληρώ¬ 
σουν το διετές αυτό Πρόγραμμα θα αποκτήσουν εκπαί¬ 
δευση και ιδιαίτερα τις κλινικές γνώσεις και δεξιότητες 
που απαιτούνται ώστε να μπορούν να εργαστούν σε 
κέντρα πρόληψης, σε προγράμματα απεξάρτησης και 
σε δομές και οργανισμούς όπου εφαρμόζονται παρεμβά¬ 
σεις που αφορούν τη χρήση/κατάχρηση ουσιών και την 
εξάρτηση σε αυτές. Πιο συγκεκριμένα, το Πρόγραμμα 
παρέχει μεταπτυχιακή εκπαίδευση στον εθισμό, με έμ¬ 
φαση στην ερευνητικά τεκμηριωμένη (θνίάθηεθ-όθεθά) 
γνώση και πρακτική στις βιολογικές, ψυχολογικές και 
κοινωνικο-περιβαλλοντικές προσεγγίσεις των περίπλο¬ 
κων προβλημάτων της εξάρτησης από ουσίες καθώς 
και την αποτελεσματική πρόληψη. Κατά τη φοίτηση 
τους οι μεταπτυχιακοί φοιτητές/τριες θα προετοιμα¬ 
στούν μέσω εξειδικευμένων μαθημάτων, σεμιναρίων 
και εργαστηρίων αλλά και από την κλινική εμπειρία μέσω 
εποπτευόμενης πρακτικής άσκησης σε ένα ευρύ φά¬ 
σμα παρεμβάσεων για τη βελτίωση των ψυχολογικών 

και κοινωνικών προκλήσεων που αντιμετωπίζουν άτομα 
σε δομές απεξάρτησης. 

Για παράδειγμα, οι απόφοιτοι του Προγράμματος θα 
μπορούν να εφαρμόσουν ατομικές, ομαδικές και οικογε¬ 
νειακές παρεμβάσεις σε άτομα που αντιμετωπίζουν προ¬ 
βλήματα ουσιοεξαρτήσεων (π.χ. αλκοόλ). Επιπλέον, οι 
μεταπτυχιακοί φοιτητές και φοιτήτριες θα αποκτήσουν 
επάρκεια στη δημιουργία, εφαρμογή και αξιολόγηση 
προληπτικών προγραμμάτων σε σχολεία και κοινότητες. 
Οι φοιτητές/τριες θα εκπαιδευτούν στην εφαρμογή κα¬ 
λών πρακτικών και δεοντολογικά ενημερωμένης κλινικής 
πράξης.Τέλος, θα αποκτήσουν γνώση και εμπειρία στην 
έρευνα στο εξειδικευμένο αντικείμενο των εξαρτήσεων. 

Άρθρο 3 - Μεταπτυχιακός Τίτλος. 

Το Πρόγραμμα απονέμει Δίπλωμα Μεταπτυχιακών 
Σπουδών στις «Κλινικές Παρεμβάσεις στις Εξαρτήσεις». 

Άρθρο 4 - Όργανα του Προγράμματος. 

Οργανα του προγράμματος είναι η Ειδική Διατμηματι- 
κή Επιτροπή (Ε.Δ.Ε.) και η Συντονιστική Επιτροπή (Σ.Ε.). Η 
Ε.Δ.Ε. εκλέγεται από τα οικείαΤμήματα/Σχολές και ασκεί 
τις αρμοδιότητες που έχει η Συνέλευση Τμήματος στα 
μονοτμηματικά μεταπτυχιακά προγράμματα. Αποτελεί- 
ται από πέντε (5) μέλη Δ.Ε.Π. (όλων των βαθμιδών) ως 
εξής: τέσσερα (4) μέλη Δ.Ε.Π. από το Τμήμα Ψυχολογίας 
με εξειδίκευση στην ψυχοφαρμακολογία του εθισμού 
και στις κλινικές-προληπτικές παρεμβάσεις, ένα (1) μέλος 
Δ.Ε.Π της Ιατρικής Σχολής του Πανεπιστημίου Κρήτης 
του οποίου το ερευνητικό έργο ή/και η κλινική δραστηρι¬ 
ότητα σχετίζεται με τις εξαρτήσεις και 2 μεταπτυχιακούς 
φοιτητές. Η θητεία των μελών Δ.Ε.Π. στην Ε.Δ.Ε. είναι 
διετής και εκλέγονται από τις αντίστοιχες συνελεύσεις 
του Τμήματος Ψυχολογίας και της Ιατρικής Σχολής. Οι εκ¬ 
πρόσωποι των μεταπτυχιακών φοιτητών εκλέγονται για 
ένα έτος από το σύνολο των μεταπτυχιακών φοιτητών 
του Προγράμματος. Ο Διευθυντής του Προγράμματος 
και ο Αναπληρωτής του προέρχονται από το Τμήμα Ψυ¬ 
χολογίας και εκλέγονται από την Ε.Δ.Ε. Η Ε.Δ.Ε. αποφα¬ 
σίζει με πλειοψηφία. Με τεκμηριωμένη εισήγηση του 
Διευθυντή του Προγράμματος προς τις Συνελεύσεις των 
Τμημάτων/Σχολών που συμμετέχουν, μπορεί να γίνεται 
αντικατάσταση των μελών της Ε.Δ.Ε. 

Εκ των μελών της, η Ε.Δ.Ε. εκλέγει, πέραν του Διευθυ¬ 
ντή και του Αναπληρωτή Διευθυντή, άλλα τρία (3) μέλη 
Δ.Ε.Π., τα οποία έχουν αναλάβει μεταπτυχιακό ρόλο (π.χ., 
διδασκαλία, εποπτεία διπλωματικών εργασιών), προκει- 
μένου να συναπαρτίσουν την πενταμελή Συντονιστική 
Επιτροπή (Σ.Ε.) του Δ.Π.Μ.Σ. Πρόεδρος της Σ.Ε. είναι ο 
Διευθυντής του Προγράμματος. Έργο της Σ.Ε. είναι η 
παρακολούθηση και ο συντονισμός της λειτουργίας του 
Δ.Π.Μ.Σ. Επίσης, η Σ.Ε. ορίζει τον επιβλέποντα και την 
τριμελή εξεταστική επιτροπή κάθε διπλωματικής εργα¬ 
σίας. Τα μέλη της Σ.Ε. εκλέγονται, επίσης, για μία διετία. 

Λειτουργία Ειδικής Διατμηματικής Επιτροπής (Ε.Δ.Ε.) 

1. Η Ε.Δ.Ε. συνεδριάζει τουλάχιστον μία φορά το δίμη- 
νο ή όποτε άλλοτε κριθεί τούτο αναγκαίο, με καθορισμέ¬ 
νη ημερήσια διάταξη, η οποία κοινοποιείται στα μέλη 
της τουλάχιστον οκτώ (8) ημέρες πριν τη σύγκληση της 


ή σε περιπτώσεις έκτακτων συνεδριάσεων έως δύο (2) 
ημέρες πριν τη σύγκληση της. Ο Πρόεδρος της Ε.Δ.Ε. 
ορίζεται κατά την πρώτη συνεδρίαση του οργάνου μετά 
τη σύσταση του και μπορεί να είναι ο Διευθυντής του 
Προγράμματος ή και άλλο μέλος της. 

2. Η Ε.Δ.Ε. θεωρείται ότι είναι σε απαρτία, όταν είναι 
παρόντα τουλάχιστον τέσσερα (4) μέλη της. 

3. Οι αποφάσεις της Ε.Δ.Ε. λαμβάνονται κατά πλειο¬ 
ψηφία. 

4. Με απόφαση της Ε.Δ.Ε. συγκροτείται η Συντονιστική 
Επιτροπή, η Επιτροπή Επιλογής Φοιτητών, η Επιτροπή 
Πρακτικής Άσκησης καθώς και όποια άλλη Επιτροπή κρι- 
θεί απαραίτητη για την λειτουργία του Προγράμματος. 

5. Η Ε.Δ.Ε. χρησιμοποιεί το πρωτόκολλο εισερχομένων- 
εξερχόμενων εγγράφων της Γραμματείας του Τ μήματος 
που έχει τη διοικητική ευθύνη του Προγράμματος. 

6. Στις συνεδριάσεις της Ε.Δ.Ε. τηρούνται πρακτικά, 
από τη Γραμματέα του Προγράμματος, τα οποία υπογρά¬ 
φονται από τον Πρόεδρο και τη Γραμματέα του οργάνου. 
Κατά τα λοιπά ισχύει ο κώδικας διοικητικής διαδικασίας. 

7. Η Ε.Δ.Ε. ενημερώνει τους μεταπτυχιακούς φοιτητές 
και τα μέλη Δ.Ε.Π. που διδάσκουν στο Πρόγραμμα για 
κάθε θέμα που τους αφορά. 

Λειτουργία Συντονιστικής Επιτροπής (Σ.Ε.) 

Η Σ.Ε. ορίζεται από την Ε.Δ.Ε. και συνεδριάζει υπό την 
προεδρία του Διευθυντή του Προγράμματος. Έργο της 
Σ.Ε. είναι η παρακολούθηση και ο συντονισμός της λει¬ 
τουργίας του Δ.Π.Μ.Σ., ο ορισμός του επιβλέποντα και 
της τριμελούς εξεταστικής επιτροπής κάθε διπλωματικής 
εργασίας καθώς και τα καθήκοντα τα οποία πιθανόν της 
έχουν ανατεθεί από την Ε.Δ.Ε. Η Σ.Ε. συνεδριάζει εφόσον 
προκύψουν ζητήματα της αρμοδιότητάς της και κατα¬ 
θέτει σχετικές εισηγήσεις στην Ε.Δ.Ε. 

Άρθρο 5 - Διδάσκοντες. 

Με απόφαση της Ε.Δ.Ε. τη διδασκαλία των μαθημάτων 
αναλαμβάνουν: 

1. Μέλη Δ.Ε.Π. και Ε.ΔΙ.Π. τουΤμήματος Ψυχολογίας και 
της Ιατρικής Σχολής του Πανεπιστημίου Κρήτης. 

2. Μέλη Δ.Ε.Π. του Πανεπιστημίου Κρήτης ή άλλων 
ΑΕΙ της ημεδαπής ή της αλλοδαπής, αφυπηρετήσαντα 
μέλη Δ.Ε.Π., ή Ειδικοί Επιστήμονες (σύμφωνα με το π.δ. 
407/80). Τα μέλη Δ.Ε.Π. δεν επιτρέπεται να απασχολού¬ 
νται αποκλειστικά στο Πρόγραμμα. 

3. Επιστήμονες αναγνωρισμένου κύρους με εξει- 
δικευμένες γνώσεις ή σχετική εμπειρία στο γνωστικό 
αντικείμενο της ουσιοεξάρτησης καθώς και ερευνητές 
αναγνωρισμένων ερευνητικών ιδρυμάτων της ημεδαπής 
ή της αλλοδαπής που είναι κάτοχοι διδακτορικού διπλώ¬ 
ματος ή/και έχουν επαρκή επιστημονική ή ερευνητική 
ή συγγραφική δραστηριότητα δύναται να αξιοποιηθούν 
για την κάλυψη ειδικών διδακτικών και εκπαιδευτικών 
αναγκών. 

4. Για τη διασφάλιση της ποιότητας όλων των κύ¬ 
κλων σπουδών, η μέγιστη αντιστοιχία μεταπτυχιακών 
φοιτητών ανά διδάσκοντα ορίζεται ότι δεν μπορεί να 
υπερβαίνει τους τέσσερις (4 Μ.Φ. ανά Διδάσκοντα) και 
ο μέγιστος αριθμός των Μ.Φ. του Π.Μ.Σ. σε σχέση με 
τους προπτυχιακούς φοιτητές ορίζεται ότι δεν μπορεί 

να υπερβαίνει τους δέκα μεταπτυχιακούς φοιτητές ανά 
εκατό προπτυχιακούς φοιτητές (10 Μ.Φ. ανά 100 προ¬ 
πτυχιακούς). 

Άρθρο 6 - Α) Προϋποθέσεις και Κριτήρια Επιλογής. 
Στο Πρόγραμμα γίνονται δεκτοί κάτοχοι τίτλου πρώτου 
κύκλου σπουδών Α.Ε.Ι. Ψυχολογίας, Ιατρικής και Κοινωνικής 
Εργασίας της ημεδαπής ή ομοταγών ιδρυμάτων της αλλο¬ 
δαπής. Ο ακριβής αριθμός των εισακτέων θα καθορίζεται 
ύστερα από εκτίμηση των δυνατοτήτων του επιστημονικού 
προσωπικού να υποστηρίξει αποτελεσματικά το Πρόγραμ¬ 
μα και δεν μπορεί να υπερβαίνει το ανώτατο όριο των δώ¬ 
δεκα (12) μεταπτυχιακών φοιτητών ανά διετία. 

Η επιλογή των υποψηφίων γίνεται σύμφωνα με τα 
κριτήρια που προσδιορίζει το άρθρο 34 παρ. 2 του 
ν.4485/2017, μετά από αιτιολογημένη εισήγηση της 
Επιτροπής Επιλογής μεταπτυχιακών φοιτητών, η οποία 
ορίζεται με απόφαση της Ε.Δ.Ε. Στην Επιτροπή Επιλο¬ 
γής μεταπτυχιακών φοιτητών εκτός από μέλη Δ.Ε.Π. του 
Τμήματος Ψυχολογίας και της Ιατρικής Σχολής του Πα¬ 
νεπιστημίου Κρήτης που συμμετέχουν στο Πρόγραμμα 
μπορούν να συμμετέχουν και άλλοι συνεργαζόμενοι με 
το Πρόγραμμα διδάσκοντες μέλη Δ.Ε.Π. ή επιστήμονες 
αναγνωρισμένου κύρους με εξειδικευμένες γνώσεις ή 
σχετική εμπειρία στο γνωστικό αντικείμενο της ουσιοε¬ 
ξάρτησης που συνεργάζονται με το Πρόγραμμα. 

Πιο συγκεκριμένα η διαδικασία επιλογής πραγματο¬ 
ποιείται σε δύο φάσεις: 

Α' φάση: 

Κριτήρια επιλογής: 
α) βαθμός πτυχίου 

β) συνάφεια και βαθμός πτυχιακής εργασίας 
γ) τυχόν ερευνητική και επαγγελματική εμπειρία 
δ) επίδοση σε γραπτή εξέταση 
Διαδικασία: 

Πραγματοποιείται μοριοδότηση σύμφωνα με τα κρι¬ 
τήρια α, β, γ και δ. Η επιτυχία στη γραπτή εξέταση είναι 
απαραίτητη προϋπόθεση για τη συμμετοχή στην επό¬ 
μενη φάση. 

Με βάση την ανωτέρω μοριοδότηση και ανάλογα με 
τον αριθμό των αιτήσεων, στην επόμενη φάση θα κληθεί 
τουλάχιστον ο διπλάσιος αριθμός υποψηφίων (24) από 
τον αριθμό ΜΦ που μπορούν να εισαχθούν στο πρό¬ 
γραμμα. 

Β' φάση: 

ε) ατομική συνέντευξη 

Η τελική βαθμολογία και κατάταξη των υποψηφίων 
(επιτυχόντων και επιλαχόντων) προκύπτει από τα μόρια 
των α, β, γ και δ και ε. 

Ο τρόπος της μοριοδότησηςτων ανωτέρω κριτηρίων 
(α) έως (ε) θα καθορίζεται στην προκήρυξη μετά από 
απόφαση της ΕΔΕ. 

Η Επιτροπή Επιλογής μετά την αξιολόγηση που προα- 
ναφέρθηκε, συντάσσει τον τελικό πίνακα κατάταξηςτων 
υποψηφίων, τον οποίο και ανακοινώνει. 

Προϋποθέσεις για κατάθεση υποψηφιότητας: 
ί. Πτυχίο συναφές με το αντικείμενο της ειδίκευσης 
(Ψυχολογίας, Ιατρικής, Κοινωνικής Εργασίας). Γίνεται 
δεκτή και βεβαίωση ολοκλήρωσης σπουδών με Μ.Ο. 
βαθμολογίας εάν εκκρεμεί η απονομή του Πτυχίου, 


ϋ. Για τους αποφοίτους ΑΕΙ της αλλοδαπής απαιτείται 
ισοτιμία του πτυχίου τους από τον Δ.Ο.Α.Τ.Α.Π. (πρώην 
ΔΙ.Κ.ΑΤ.Σ.Α). 

Μί. Πιστοποιητικό αναλυτικής βαθμολογίας με Μ.Ο. 
βαθμού πτυχίου τουλάχιστον 7 ή βαθμός που αντιστοι¬ 
χεί σ' αυτό. 

ίν. Πολύ καλή γνώση Αγγλικής γλώσσας, επιπέδου 61 
τουλάχιστον, η οποία αποδεικνύεται με πιστοποιητικό 
γλωσσομάθειας που βρίσκεται σε ισχύ. 

Β) Διαδικασία επιλογής των μεταπτυχιακών φοιτητών 

• Η επιλογή των μεταπτυχιακών φοιτητών για την πα¬ 
ρακολούθηση του Προγράμματος που οδηγεί στο Μετα¬ 
πτυχιακό Δίπλωμα Ειδίκευσης στις «Κλινικές Παρεμβάσεις 
στις Εξαρτήσεις» θα γίνεται κάθε δεύτερο έτος και ύστερα 
από δημόσια πρόσκληση εκδήλωσης ενδιαφέροντος. 

• Οι ενδιαφερόμενοι υποψήφιοι υποβάλλουν αίτηση 
στη Γραμματεία του Προγράμματος εντός 30 ημερών 
από την τελευταία δημοσίευση στον ημερήσιο ή/και 
ηλεκτρονικό τύπο ή όπως θα προβλέπεται από αυτή. Οι 
υποψήφιοι μαζί με την αίτηση, υποβάλλουν φωτοτυπία 
δελτίου αστυνομικής ταυτότητας, αναλυτικό βιογρα- 
φικό σημείωμα, αντίγραφο πτυχίου (ή βεβαίωση ολο¬ 
κλήρωσης σπουδών με Μ.Ο. βαθμολογίας), βεβαίωση 
ισοτιμίας από τον Δ.Ο.Α.Τ.Α.Π. για τους πτυχιούχους της 
αλλοδαπής, πιστοποιητικό αναλυτικής βαθμολογίας με 
Μ.Ο. βαθμολογίας πτυχίου, ισχύον πιστοποιητικό γνώ¬ 
σης της Αγγλικής γλώσσας επιπέδου τουλάχιστον 61 και 
οποιοδήποτε άλλο στοιχείο το οποίο θα ενισχύσει την 
υποψηφιότητα τους (αντίγραφο άλλου πτυχίου Τμήμα¬ 
τος ΑΕΙ, αντίγραφο άλλου μεταπτυχιακού τίτλου, αποδει¬ 
κτικά γνώσης επιπλέον ξένων γλωσσών, πιστοποιητικό 
γνώσης Η/Υ, βεβαίωση εκπόνησης πτυχιακής εργασίας, 
ερευνητικές εργασίες, αντίγραφα συμβάσεων εργασίας, 
βεβαιώσεις συμμετοχής σε σεμινάρια κ.λπ.). 

■ Η Ε.Δ.Ε., μετά από εισήγηση της Επιτροπής Επιλο¬ 
γής μεταπτυχιακών φοιτητών, οφείλει να ολοκληρώσει 
έγκαιρα τη διαδικασία αξιολόγησης των υποψηφίων και 
να συντάξει πίνακα κατάταξης, προκειμένου να οριστικο- 
ποιήσει και να ανακοινώσει τον τελικό πίνακα εισακτέων. 

■ Σε περίπτωση ισοβαθμίας υποψηφίων εισάγονται 
στο Δ.Π.Μ.Σ. όλοι οι υποψήφιοι που ισοβαθμούν με τον 
τελευταίο επιτυχόντα. 

• Μετά την ανακοίνωση της απόφασης της Ε.Δ. Ε. ακο¬ 
λουθεί περίοδος υποβολής ενστάσεων, εξέταση πιθανών 
ενστάσεων, επικύρωση της διαδικασίας από την Ε.Δ.Ε. 
και οριστικοποίηση των αποτελεσμάτων. 

•Τα αποτελέσματα αναρτώνται στη Διαύγεια και ακο¬ 
λουθεί πρόσκληση για εγγραφές των επιτυχόντων σε 
διάστημα που ορίζει η Γραμματεία του Προγράμματος 
με ανακοίνωση της. Μετά τη λήξη του διαστήματος εγ¬ 
γραφών ακολουθεί πρόσκληση εγγραφής επιλαχόντων 
εφόσον υπάρχουν κενές θέσεις. 

Άρθρο 7 - Πρόγραμμα σπουδών-Μαθήματα- 
Διάρκεια του Προγράμματος-Παρακολούθηση- 
Εξετάσεις. 

Η χρονική διάρκεια για την απονομή του Διπλώματος 
Μεταπτυχιακών Σπουδών (Δ.Μ.Σ.) ορίζεται σε τέσσερα 
(4) διδακτικά εξάμηνα πλήρους φοίτησης. 

Κατά το πρώτο έτος οι μεταπτυχιακοί φοιτητές παρα¬ 
κολουθούν τα θεωρητικά και εργαστηριακά μαθήματα 
που προβλέπονται και ολοκληρώνουν τον πρώτο κύκλο 
της θεωρητικής τους κατάρτισης. Το δεύτερο έτος αφι¬ 
ερώνεται στην πρακτική άσκηση (1200 ώρες) και στις 
υποχρεώσεις που συνδέονται με αυτή καθώς και στην 
εκπόνηση της ερευνητικής διπλωματικής εργασίας. 

Τα μαθήματα του κύκλου μεταπτυχιακών σπουδών, 
δύναται να περιλάβουν πέραν των παραδόσεων, δια¬ 
λέξεις από προσκεκλημένους ομιλητές (βλ. και άρθρο 
5, εδάφιο 3). Η παρακολούθηση των μαθημάτων του 
Προγράμματος είναι υποχρεωτική και δεν προβλέπεται 
εξ' αποστάσεως διδασκαλία. Στην περίπτωση που ένας 
μεταπτυχιακός φοιτητής παρακολούθησε λιγότερο από 
το 80% των ωρών διδασκαλίας ενός μαθήματος τότε 
αποφασίζει σχετικά η Ε.Δ.Ε. 

Αναφορικά με τα μαθήματα, την ερευνητική ενασχό¬ 
ληση (στο πλαίσιο της διπλωματικής εργασίας) και την 
πρακτική άσκηση που απαιτούνται για την απόκτηση 
του Δ.Μ.Σ. ισχύουν τα εξής: 

ί. Κάθε διδακτικό εξάμηνο περιλαμβάνει τουλάχιστον 
δεκατρείς (13) πλήρεις διδακτικές εβδομάδες, 
ϋ. Η αναπλήρωση μαθημάτων που τυχόν δεν πραγμα¬ 
τοποιήθηκαν, ορίζεται από τον αρμόδιο διδάσκοντα. Στις 
περιπτώσεις όπου δεν γίνονται μαθήματα για παρατετα- 
μένα χρονικά διαστήματα, τα αρμόδια όργανα ορίζουν 
με ποιον τρόπο αυτά θα αναπληρωθούν, 

Μί. Οι εξετάσεις των μαθημάτων κάθε εξαμήνου διεξά¬ 
γονται μετά την ολοκλήρωση της διδασκαλίας του κάθε 
εξαμήνου. Η ακριβής χρονική περίοδος διεξαγωγής των 
εξετάσεων αποφασίζεται από την Ε.Δ.Ε. Ο τρόπος εξέτα¬ 
σης γίνεται σύμφωνα με τις απαιτήσεις του διδάσκοντος 
και θα ανακοινώνεται υποχρεωτικά στην αρχή κάθε εξα¬ 
μήνου. Η κατάθεση της βαθμολογίας στη Γραμματεία του 
Προγράμματος γίνεται μέσα σε δεκαπέντε ημέρες απάτη 
λήξη των εξετάσεων. Κάθε φοιτητής είναι υποχρεωμένος 
ναπροσέλθει στην εξέταση όλων των προσφερόμενων 
μαθημάτων του εξαμήνου. Σε περίπτωση αποτυχίας ο 
φοιτητής έχει δικαίωμα επανεξέτασης το Σεπτέμβριο, 
ίν. Η κλίμακα βαθμολογίας είναι από το μηδέν έως το 
δέκα με υποδιαιρέσεις ημιακέραιους ή ακέραιους αριθ¬ 
μούς και βάση επιτυχίας το έξι (6). 

Κάθε μεταπτυχιακός φοιτητής διδάσκεται συνολικά 
επτά (7) μαθήματα κορμού και τρία (3) εργαστήρια. 

Τα μαθήματα και τα εργαστήρια, η περιγραφή του 
περιεχομένου αυτών και οι αντίστοιχες Ε(ΙΤ5 μονάδες, 
έχουν ως εξής: 

1 ο Έτος 
Α' Εξάμηνο 
Μαθήματα 

1. Νευροβιολογία, ψυχοφαρμακολογία και αιτιοπαθο- 
γένεια της εξάρτησης (6 ΕΈΤ5). 

Το μάθημα αυτό καλύπτει το πεδίο της βιολογικής 
βάσης της εξάρτησης. Θα παρουσιαστούν οι μοριακές, 
κυτταρικές και νευρωνικές αλλαγές που λαμβάνουν 
χώρα κατά την εγκατάσταση της εξάρτησης. Επιπλέον 
θα παρουσιαστούν οι φαρμακολογικές ιδιότητες και οι 
δράσεις των πιο σημαντικών εθιστικών ουσιών και των 
επιπτώσεων που έχει η χρήση τους, βραχυπρόθεσμα και 


μακροπρόθεσμα, στη σωματική και ψυχική υγεία. Στόχος 
του μαθήματος είναι: (1) να κατανοήσουν οι φοιτητές με 
ποιο τρόπο οι νευροεπιστήμες προσεγγίζουν τον εθι- 
σμό, (2) να μπορούν οι φοιτητές να ερμηνεύσουν την 
κατάχρηση και εξάρτηση ουσιών με βάση τη δομή και 
τη λειτουργία του εγκεφάλου, και (3) να εξοικειωθούν οι 
φοιτητές με τα ιδιαίτερα χαρακτηριστικά και τις δράσεις 
των κυριότερων εθιστικών ουσιών στο νευρωνικό επί¬ 
πεδο και το επίπεδο της συμπεριφοράς. 

2. Ψυχοδιαγνωστική διατύπωση περιπτώσεων ουσιο¬ 
εξάρτησης: κλινική αξιολόγηση, διαφοροδιάγνωση και 
κλινική κατανόηση της προσωπικότητας (6 ΕΈΤ5). 

Στόχος του μαθήματος είναι: (1) να δώσει τη δυνατότη¬ 
τα στους φοιτητές να κατανοήσουν σε βάθος την κλινική 
αξιολόγηση, τη διαγνωστική πρακτική και τη διατύπω¬ 
ση περιπτώσεων ουσιοεξάρτησης, (2) να εκπαιδευτούν 
στην κλινική κατανόηση της προσωπικότητας και πώς 
αυτή συνδέεται με τη χρήση ουσιών, (3) να εξοικειωθούν 
με τις ψυχικές δυσκολίες που μπορεί να συνυπάρχουν με 
την ουσιοεξάρτηση, και (4) να εκπαιδευτούν στις τεχνι¬ 
κές κλινικής συνέντευξης και πώς αυτές εφαρμόζονται 
ώστε να καταλήγουν σε μια ευαισθητοποιημένη και εξα- 
τομικευμένη διαγνωστική διαδικασία. 

3. Σύγχρονες ατομικές παρεμβάσεις (6 ΕΘΤ5). 

Ο βασικός σκοπός του μαθήματος είναι η εξοικείω¬ 
ση των εκπαιδευόμενων με σύγχρονες, διαδεδομένες 
προσεγγίσεις στην ατομική παρέμβαση με εξαρτημένα 
άτομα. Πιο συγκεκριμένα, οι φοιτητές αναμένεται να 
εξοικειωθούν με το γνωστικο-συμπεριφοριστικό πλαίσιο 
κατανόησης της εξαρτητικής συμπεριφοράς αλλά και τις 
αντίστοιχες τεχνικές για την πρόληψη της υποτροπής και 
την ατομική συμβουλευτική. 

4. Οικογένεια και εξαρτήσεις: Μετά-μοντέρνε ς συστη- 
μικές προσεγγίσεις στη χρήση και κατάχρηση ουσιών 
(6 ΕΈΤ5). 

Στόχος του μαθήματος είναι να αποκτήσουν οι μετα¬ 
πτυχιακοί φοιτητές τις θεωρητικές έννοιες και τις θερα¬ 
πευτικές μεθόδους των μεταμοντέρνων προσεγγίσεων 
οικογενειακής θεραπείας που μπορούν να εφαρμοστούν 
στην αντιμετώπιση της κατάχρησης ουσιών και του εθι- 
σμού εντός οικογενειακού πλαισίου. 

Οι φοιτητές θα αποκτήσουν γνώσεις για το οικογε¬ 
νειακό πλαίσιο από τη σκοπιά των εξής συστημικών 
προσεγγίσεων: (1) Συστημική Εστιασμένη στη Λύση θε¬ 
ραπεία, (2) Αφηγηματική θεραπεία και (3) Συνεργατικές 
Συνομιλίες. Η εκπαίδευση θα συμπεριλάβει θεωρητική 
κατάρτιση και την εκμάθηση πρακτικών στρατηγικών 
και τεχνικών παρέμβασης. 

5. Εργαστήριο: Συνέντευξη Κινητοποίησης (6 ΕΘΤ5). 

Στόχος του συγκεκριμένου εργαστηρίου είναι οι φοι¬ 
τητές να εκπαιδευτούν στις αρχές της Συνέντευξης Κι¬ 
νητοποίησης (ΜοΐίνθΐίοηθΙ ΙπΐθΓνίθννίη 9 ), ενός ιδιαίτερα 
διαδεδομένου μοντέλου παρέμβασης σε ένα ευρύ φά¬ 
σμα εξαρτητικών συμπεριφορών. Μετά το πέρας του 
μαθήματος οι φοιτητές θα έχουν αποκτήσει μια επαρκή 
κατανόηση του τρόπου με τον οποίο η συγκεκριμένη 
παρέμβαση εφαρμόζεται στην πρόληψη/παρέμβαση με 
εξαρτημένα άτομα. Κατά τη διάρκεια του εργαστηρίου 
θα πραγματοποιούνται ασκήσεις, προβολές νίάθο και 

παιχνίδια ρόλων (γοΙθ ρώγε) ώστε οι εκπαιδευόμενοι να 
έχουν την δυνατότητα πρακτικής εφαρμογής του διδα¬ 
σκόμενου υλικού.Το μάθημα έχει συμμετοχικό χαρακτή¬ 
ρα και στηρίζεται ιδιαίτερα στον κριτικό σχολιασμό των 
συζητούμενων θεμάτων. 

Β' Εξάμηνο 

Μαθήματα 

1. Επεξεργασία ποσοτικών δεδομένων: μέθοδοι και 
τεχνικές ανάλυσης (6 Ε(ΙΤ5). 

Στόχος του συγκεκριμένου μαθήματος είναι να βοηθή¬ 
σει τους φοιτητές να αναπτύξουν τόσο θεωρητικές όσο 
και πρακτικές δεξιότητες στην ανάλυση και ερμηνεία 
στατιστικών δεδομένων. 0 προσανατολισμός του μαθή¬ 
ματος θα επικεντρωθεί στο να αναπτύξουν οι φοιτητές/ 
τριες «στατιστική σκέψη». Η στατιστική σκέψη αναφέρε- 
ται στην ικανότητα να εξάγουμε λογικά συμπεράσματα 
από διαφόρων ειδών στατιστικά δεδομένα με τη βοή¬ 
θεια στατιστικών μεθόδων και τεχνικών. 

2. Ποιοτική μεθοδολογία στη μελέτη των εξαρτήσεων 
(6 ΕΈΤ5). 

Βασικός σκοπός του μαθήματος είναι η γνωριμία και 
η εμβάθυνση των φοιτητών/τριών με την ποιοτική με¬ 
θοδολογία στη μελέτη των εξαρτήσεων, θα εξεταστούν 
ζητήματα που έχουν σχέση με το σχεδίασμά της ποι¬ 
οτικής έρευνας, των μεθόδων παραγωγής ποιοτικών 
δεδομένων και των μεθόδων ανάλυσής τους. 

3. Πρόληψη και προαγωγή υγείας (6 Ε(ΙΤ5). 

Στόχος του μαθήματος αυτού είναι η παρουσίαση σε 

θεωρητικό και πρακτικό επίπεδο των εξελίξεων και των 
νέων τεχνικών που αφορούν στο αντικείμενο της πρό¬ 
ληψης, ειδικά των εξαρτήσεων. Επιδίωξη του μαθήματος 
είναι οι μεταπτυχιακοί σπουδαστές να αποκτήσουν μια 
καλή γνώση και αντίληψη των δυνατοτήτων αλλά και 
των δυσκολιών ανάπτυξης και εφαρμογής ενός προ¬ 
γράμματος πρόληψης και να ασκηθούν στην ανάπτυξη 
τέτοιων προγραμμάτων. 

5. Εργαστήριο: Παρέμβαση σε οικογένειες που αντιμε¬ 
τωπίζουν τις προκλήσεις της ουσιοεξάρτησης (6 Ε(ΙΤ5). 

Το παρόν εργαστήριο παρέχει στους μεταπτυχιακούς 
φοιτητές εξάσκηση στις θεραπευτικές μεθόδους των 
μεταμοντέρνων προσεγγίσεων οικογενειακής θεραπείας 
που μπορούν να εφαρμοστούν στην αντιμετώπιση της 
κατάχρησης ουσιών και του εθισμού εντός οικογενεια¬ 
κού πλαισίου. Παρέχει τις απαραίτητες βάσεις και υπο¬ 
στηρίζει την εξειδίκευση και τη συγκέντρωση των προ¬ 
διαγραφών που είναι απαραίτητες για την προηγμένη 
πρακτική στις οικογενειακές παρεμβάσεις. Οι φοιτητές 
θα εξερευνήσουν και θα εξασκηθούν στις πρακτικές και 
τεχνικές δεξιότητες της εστιασμένης στη λύση προσέγ¬ 
γισης, στην αφηγηματική θεραπεία και στις πρακτικές 
της συνεργατικής συνομιλίας. 

6. Εργαστήριο: Ομαδικές παρεμβάσεις στις εξαρτήσεις 
(6 Ε<ΖΤ$). 

Το παρόν εργαστήριο παρουσιάζει στους μεταπτυχι¬ 
ακούς φοιτητές τις θεωρητικές έννοιες και τις θεραπευ¬ 
τικές τεχνικές των κυριότερων προσεγγίσεων ομαδικής 
ψυχοθεραπείας που μπορούν να εφαρμοστούν στην 
αντιμετώπιση της κατάχρησης ουσιών και του εθισμού. 
Οι φοιτητές θα εκπαιδευτούν στη χρήση βασικών δεξιο¬ 


τήτων για το συντονισμό ομάδων χρηστών ουσιών μέσα 
από βιωματικές δραστηριότητες και ασκήσεις εξομοίω- 
σης μιας θεραπευτικής ομάδας. 

2ο Έτος 

Γ' Εξάμηνο 

1. Πρακτική Άσκηση σε δομές-600 ώρες (20 Ε0Τ5). 

Η Πρακτική Άσκηση ξεκινά στο Ρ εξάμηνο και περι¬ 
λαμβάνει δύο πλήρη εξάμηνα εξάσκησης σε δομές και 
φορείς που σχετίζονται με την πρόληψη και τη θεραπεία 
των εξαρτήσεων (1 Σεπτεμβρίου-30 Ιουνίου). 

Απαραίτητη προϋπόθεση έναρξης της Πρακτικής 
Άσκησης είναι η επιτυχής εξέταση σε όλα τα μαθήματα 
του Α' έτους. Κατά το Β' εξάμηνο πραγματοποιούνται 
ενημερωτικά σεμινάρια από εκπροσώπους των επιλεγ¬ 
μένων φορέων για την πρακτική άσκηση αναφορικά με 
τους στόχους, τις προϋποθέσεις και τη δυνατότητα πρα¬ 
κτικής άσκησης των μεταπτυχιακών φοιτητών. Απώτε¬ 
ρος στόχος αυτών των σεμιναρίων είναι να ενημερωθούν 
επαρκώς οι μεταπτυχιακοί φοιτητές για τις δυνατότητες 
της Πρακτικής Άσκησης και να επιλέξουν τη δομή της 
προτίμησης τους. Οι ασκούμενοι μεταπτυχιακοί φοιτητές 
θα πρέπει να συμπληρώσουν κατά το Β' έτος συνολικά 
1200 ώρες άσκησης (ενημέρωση για τη λειτουργία της 
δομής, τις διαδικασίες παροχής υπηρεσιών, παρατήρη¬ 
ση θεραπευτικών διαδικασιών ή/και δράσεων κλπ.) εκ 
των οποίων οι 130 θα διατεθούν στην άμεση εφαρμογή 
παρεμβάσεων στις εξαρτήσεις από τους μεταπτυχιακούς 
φοιτητές, όπως αυτές πραγματοποιούνται στους φορείς 
πρακτικής άσκησης. Κατά τη διάρκεια αυτού του διαστή¬ 
ματος οι εκπαιδευόμενοι θα συμμετέχουν σε παρεμβά¬ 
σεις που πραγματοποιούνται στην εκάστοτε δομή όπως: 

• Ατομική συμβουλευτική και ψυχοθεραπεία 

• Ομαδικές παρεμβάσεις 

• Κοινοτικές παρεμβάσεις 

• Οικογενειακή Ψυχοθεραπεία 

• Συνεντεύξεις κινητοποίησης 

■ Εκπαιδευτικές/θεματοκεντρικές ή θεραπείες μέσω 
τέχνης 

• Προγράμματα πρόληψης και παρεμβάσεις 

Η πρόοδος της Πρακτικής θα βρίσκεται υπό συνεχή 
έλεγχο από την Επιτροπή Παρακολούθησης της Πρα¬ 
κτικής Άσκησης του Προγράμματος που ορίζεται από 
την Ε.Δ.Ε. Για κάθε εκπαιδευόμενο θα ορίζεται ένας εξω¬ 
τερικός επόπτης, ο κλινικός επόπτης, (προερχόμενος 
από τη δομή πρακτικής) ο οποίος θα έχει την ευθύνη 
της κλινικής εποπτείας του σε όλη τη διάρκεια της πρα¬ 
κτικής του. Ο εξωτερικός επόπτης ενημερώνει την Επι¬ 
τροπή Πρακτικής Άσκησης κάθε τρίμηνο για την πορεία 
της πρακτικής άσκησης του μεταπτυχιακού φοιτητή. 
Στην περίπτωση αναφοράς από τον εξωτερικό επόπτη 
ανάρμοστης ή/και αντιδεοντολογικής συμπεριφοράς 
για μεταπτυχιακό φοιτητή, του θέματος επιλαμβάνεται 
η Ε.Δ.Ε., η οποία αποφασίζει για την πορεία σπουδών 
του μεταπτυχιακού φοιτητή. 

Στο πλαίσιο αυτής της εκπαίδευσης και εποπτείας ο 
εκπαιδευμένος θα ολοκληρώσει το Φάκελο Αξιολόγη¬ 
σης της Πρακτικής Άσκησης. Πιο συγκεκριμένα, κατά 
το Γ' εξάμηνο οι μεταπτυχιακοί φοιτητές που πραγ¬ 
ματοποιούν την Πρακτική τους σε Κέντρα Πρόληψης 

εκπονούν το σχεδίασμά ενός Προληπτικού Προγράμ¬ 
ματος (ανάπτυξη προγράμματος και περιγραφή διαδι¬ 
κασιών αξιολόγησης). Οι μεταπτυχιακοί φοιτητές που 
πραγματοποιούν την πρακτική τους σε άλλες δομές 
(εκτός των Κέντρων Πρόληψης) εκπονούν μία Διατύ¬ 
πωση Περίπτωσης (035θ ίοππυΐΒΐίοη). Τέλος, όλοι οι 
μεταπτυχιακοί φοιτητές πρέπει να συμπληρώσουν 600 
ώρες πρακτικής άσκησης. 

2. Ερευνητική Διπλωματική Εργασία (10 Ε0Τ5) 

Στο Γ εξάμηνο σπουδών ξεκινά η εκπόνηση της Δι¬ 
πλωματικής Εργασίας. Τα θέματα των Διπλωματικών Ερ¬ 
γασιών επιλέγονται από τους μεταπτυχιακούς φοιτητές 
στο τέλος του Β’ εξαμήνου σπουδών τους σε συνεργασία 
με διδάσκοντα/ες του Προγράμματος. Η διπλωματική 
εργασία αποτελεί την εμπειρική διερεύνηση (ποιοτική 
ή ποσοτική) ενός συγκεκριμένου θέματος, το οποίο έχει 
συμφωνηθεί με τον/την επιβλέποντα/ουσα καθηγητή/ 
τρία. Η εργασία πρέπει να ακολουθεί τους κανόνες ερευ¬ 
νητικής δεοντολογίας και μεθοδολογίας. 

Η εκπόνηση θα πραγματοποιείται υπό την επίβλεψη 
μέλους Δ.Ε.Π. του Προγράμματος, η οποία θα οδηγεί 
στην απόκτηση του Δ.Μ.Σ., μετά από παρουσίαση και 
εξέταση σε τριμελή επιτροπή. Η Διπλωματική Εργασία 
συστήνεται ισχυρά να πραγματοποιείται σε κάποια από 
τις δομές όπου ο φοιτητής κάνει την πρακτική του άσκη¬ 
ση ή σε συνεργαζόμενο με αυτήν φορέα. 

Κατά το Γ’ εξάμηνο σπουδών, οι μεταπτυχιακοί 
φοιτητές επεξεργάζονται το θεωρητικό μέρος και τη 
μεθοδολογία της έρευνας της διπλωματικής τους ερ¬ 
γασίας, την οποία παραδίδουν για αξιολόγηση στο 
τέλος του Γ 1 εξαμήνου. Μέχρι το τέλος Οκτωβρίου οι 
μεταπτυχιακοί φοιτητές υποβάλλουν γραπτό σχέδιο 
της έρευνας που θα διεξαγάγουν, έκτασης περίπου 
400 λέξεων. Μέσα στην ίδια προθεσμία, οι μεταπτυ¬ 
χιακοί φοιτητές καταθέτουν στη Γραμματεία και θέ¬ 
τουν υπόψη της Σ.Ε. του Προγράμματος αντίγραφο 
του σχεδίου της προτεινόμενης εργασίας τους. Επι¬ 
πλέον, μέχρι το τέλος του εξαμήνου οι μεταπτυχιακοί 
φοιτητές έχουν προβεί στη συλλογή των δεδομένων 
της έρευνας τους. (10 Ε(ΙΤ5). 

Δ Εξάμηνο 

1. Πρακτική Άσκηση σε δομές-600 ώρες (20 ΕΈΤ5). 

Κατά το Δ εξάμηνο οι μεταπτυχιακοί φοιτητές που 
πραγματοποιούν την Πρακτική τους σε Κέντρα Πρόλη¬ 
ψης εφαρμόζουν και αξιολογούν το Προληπτικό Πρό¬ 
γραμμα που σχέδιασαν κατά το Γ εξάμηνο. Οι μεταπτυ¬ 
χιακοί φοιτητές που πραγματοποιούν την Πρακτική τους 
σε άλλες δομές (εκτός των Κέντρων Πρόληψης) εκπο¬ 
νούν μία Αναφορά Διαδικασίας Παρέμβασης (ριτ>εθ55 
ΓθροΓΐ) και μία Μελέτη Περίπτωσης (ε35θ 5ΐυάγ). Τέλος, 
όλοι οι μεταπτυχιακοί φοιτητές πρέπει να συμπληρώ¬ 
σουν 600 ώρες πρακτικής άσκησης. 

Με την ολοκλήρωση της Πρακτικής Άσκησης οι μετα¬ 
πτυχιακοί φοιτητές θα πρέπει να καταθέσουν στην Ε.Δ.Ε.: 

ί. το παρουσιολόγιο της Πρακτικής Άσκησης, υπογε¬ 
γραμμένο και σφραγισμένο από τον εξωτερικό επόπτη 
της δομής. 

Μ. το έντυπο αξιολόγησης του φοιτητή από τον επόπτη 
της δομής. 


ίίί.το έντυπο αξιολόγησης του φοιτητή για την εμπει¬ 
ρία που αποκόμισε στις δομές/χώρους που παρακολού¬ 
θησε. 

ίν. την Έκθεση Πεπραγμένων. 

ν. το Φάκελο Αξιολόγησης. 

Ο Φάκελος Αξιολόγησης Πρακτικής Άσκησης 
(ΡοΓΐίοΙίο) περιλαμβάνει τα εξής: 

• Μία Αναφορά Διαδικασίας Παρέμβασης (μεταπτυχι¬ 
ακοί φοιτητές που πραγματοποίησαν την Πρακτική τους 
εκτός Κέντρων Πρόληψης). 

• Μία Διατύπωση Περίπτωσης (μεταπτυχιακοί φοι¬ 
τητές που πραγματοποίησαν την Πρακτική τους εκτός 
Κέντρων Πρόληψης). 

■ Μία Μελέτη Περίπτωσης (μεταπτυχιακοί φοιτητές 
που πραγματοποίησαν την Πρακτική τους εκτός Κέ¬ 
ντρων Πρόληψης). 

• Ανάπτυξη, Εφαρμογή και Αξιολόγηση ενός Προληπτι¬ 
κού Προγράμματος (μεταπτυχιακοί φοιτητές που πραγ¬ 
ματοποίησαν την Πρακτική τους σε Κέντρα Πρόληψης). 

• Ημερολόγιο Καταγραφής Συνεδριών/Δραστηριοτή- 
των (Ι _09 ΒοοΚ) το οποίο αφορά όλους τους μεταπτυχι¬ 
ακούς φοιτητές-αποτελεί ουσιαστικά την συστηματική 
παρακολούθηση των πεπραγμένων στην Πρακτική και 
περιλαμβάνει τα εξής: 

Α) την αναφορά-αξιολόγηση του κλινικού επόπτη 
(στην οποία θα αξιολογεί και την συνολικότερη παρου¬ 
σία του μεταπτυχιακού φοιτητή στο πλαίσιο) και Β) τη σύ¬ 
ντομη περιγραφή του ιστορικού του κάθε πελάτη καθώς 
και την καταγραφή (σε 5-10 σειρές) της κάθε συνεδρίας 
(τηρώντας πάντα τους κανόνες ανωνυμίας). Η παραπάνω 
πρακτική (περίληψη της κάθε συνεδρίας) έχει ως επιπλέ¬ 
ον στόχο την ανάπτυξη της ικανότητας για αναστοχα- 
σμό (5θΙί-ΓθίΙθεΐίοη) στους μεταπτυχιακούς φοιτητές. Οι 
ασκούμενοι μεταπτυχιακοί φοιτητές δεσμεύονται στην 
τήρηση του κώδικα δεοντολογίας και απόλυτης εχεμύ¬ 
θειας σχετικά με τα περιστατικά και γενικότερα με ό,τι 
συμβαίνει στο φορέα της πρακτικής τους. 

0 συνολικός Φάκελος Αξιολόγησης αξιολογείται από 
την Επιτροπή ΠρακτικήςΆσκησης η οποία καταθέτει λί¬ 
στα αποτελεσμάτων στην Σ.Ε. 

Η τελική αξιολόγηση της Πρακτικής Άσκησης του κάθε 
φοιτητή γίνεται από την Σ.Ε. με τους χαρακτηρισμούς 
«Επιτυχώς» ή «Ανεπιτυχώς» με βάση τη συνέπεια του σε 
επίπεδο παρακολούθησης, την αξιολόγηση του επόπτη 
και την αξιολόγηση της Έκθεσης Πεπραγμένων αλλά και 
του Φακέλου Αξιολόγησης ΠρακτικήςΆσκησης. Η Σ.Ε. 
καταθέτει σχετική εισήγηση στην Ε.Δ.Ε. η οποία καλείται 
να την επικυρώσει. 

2. Ερευνητική Διπλωματική Εργασία (10 ΕΈΤ5). 

Κατά το Δ εξάμηνο σπουδών οι μεταπτυχιακοί φοι¬ 
τητές πραγματοποιούν το ερευνητικό μέρος της Διπλω¬ 
ματικής Εργασίας (ανάλυση δεδομένων έρευνας) και τη 
συγγραφή της (10 ΕΈΤ5). 

Άρθρο 8 - Ερευνητική Διπλωματική Εργασία. 

1. Με απόφαση της Σ.Ε., ένα μέλος Δ.Ε.Π. που διδάσκει 
στο πρόγραμμα ορίζεται ως Επιβλέπων Καθηγητής. Ο 
Επιβλέπων Καθηγητής έχει την ευθύνη της παρακολού¬ 
θησης, της καθοδήγησης και του ελέγχου της πορείας 

της εργασίας του μεταπτυχιακού φοιτητή. Ταυτόχρονα 
ορίζονται από τη Σ.Ε. τα άλλα δύο μέλη που θα εξετά¬ 
σουν τη διπλωματική εργασία του υποψηφίου και εγκρί- 
νεται το θέμα της. 

2. Η ανάθεση θέματος εκπόνησης της Διπλωματικής 
Εργασίας σε κάθε μεταπτυχιακό φοιτητή πρέπει να γί¬ 
νεται στην αρχή του Γ' εξαμήνου του κύκλου μεταπτυ¬ 
χιακών σπουδών, σύμφωνα με τα παρακάτω: α) Τα μέλη 
Δ.Ε.Π. του Τμήματος Ψυχολογίας ή της Ιατρικής Σχολής, 
είναι υποχρεωμένοι, στο τέλος του δεύτερου εξαμήνου 
του κάθε κύκλου μεταπτυχιακών σπουδών, να εισηγη- 
θούν στην Σ.Ε. τα θέματα των μεταπτυχιακών εργασιών 
που προτίθενται να επιβλέψουν για τον τρέχοντα κύκλο 
σπουδών του Δ.Π.Μ.Σ. β) Κάθε μέλος Δ.Ε.Π. των συνερ- 
γαζόμενων Τμημάτων, έχει τη δυνατότητα να επιβλέπει 
μέχρι τρεις (3) μεταπτυχιακούς φοιτητές. 

3. Είναι δυνατόν ένας φοιτητής με αίτησή του, να ζητή¬ 
σει μία μόνο φορά αλλαγή Επιβλέποντα Καθηγητή, εντός 
του Δ' εξαμήνου του μεταπτυχιακού κύκλου σπουδών, 
αφού εξηγήσει γραπτώς και επαρκώς τους λόγους αλλα¬ 
γής στην Σ.Ε. η οποία εξετάζει το αίτημα και εισηγείται 
σχετικώς στην Ε.Δ.Ε. 

4. Απαραίτητη προϋπόθεση για την εξέταση της Δι¬ 
πλωματικής Εργασίας από την Τριμελή Επιτροπή είναι 
η συμπλήρωση όλων των πιστωτικών μονάδων (Ε(ΙΤ5) 
των μαθημάτων (παρουσία και επιτυχής επίδοση στις 
εξετάσεις). 

5. Η Τριμελής Επιτροπή υποχρεούται να περατώσει 
το έργο της εξέτασης του υποψηφίου εντός 30 ημερών 
από την οριστική κατάθεση της διπλωματικής εργασίας. 
Με ευθύνη της Επιτροπής αυτής, μέσω του επιβλέπο- 
ντα, γνωστοποιείται στη Γραμματεία του Προγράμμα¬ 
τος η οριστική κατάθεση της διπλωματικής εργασίας, 
η προτεινόμενη ημερομηνία, ώρα καθώς και ο τόπος 
υποστήριξης της, προκειμένου να αναρτηθεί σχετική 
ανακοίνωση/πρόσκληση. Στη συνέχεια πραγματοποιεί¬ 
ται η παρουσίαση των αποτελεσμάτων της διπλωματικής 
εργασίας από τον μεταπτυχιακό φοιτητή με τη μορφή 
διάλεξης ενώπιον ανοικτού ακροατηρίου. 

6. Ως κριτήρια βάσει των οποίων θα αξιολογούνται οι 
διπλωματικές εργασίες θεωρούνται: 

α. Η δομή της διπλωματικής δηλαδή η σαφήνεια, η 
διατύπωση ορθών επιχειρημάτων, η καλή διασύνδεση 
των επιμέρους υποενοτήτων, η ποιότητα της περίληψης 
και η ακρίβεια των παραπομπών. 

β. Η καλή επισκόπηση της βιβλιογραφίας. 

γ. Ο τρόπος σχεδίασης της έρευνας και ανάλυσης των 
δεδομένων. 

δ. Ο τρόπος διατύπωσης συμπερασμάτων με γνώμονα 
τους περιορισμούς της έρευνας. 

ε. Οι προτάσεις για διερεύνηση «ανοικτών» ερωτη¬ 
μάτων. 

στ. Πόσο το παραχθέν έργο προσεγγίζει αυτό που 
σχεδιάσθηκε αρχικά. 

7. Η διπλωματική εργασία κατατίθεται με την ολοκλή¬ 
ρωση του δεύτερου έτους σπουδών, είτε την 30η Ιουνί¬ 
ου, είτε την 30η Σεπτεμβρίου. Δυνατότητα παράτασης 
για την εκπόνηση της διπλωματικής εργασίας παρέχεται 
άπαξ από την Ε.Δ.Ε. με εισήγησή της 


Σ.Ε. για ένα ακόμη εξάμηνο, μόνο σε περίπτωση τεκμη¬ 
ριωμένου αιτήματοςγια ιδιαίτερα σοβαρούς λόγους και 
μετά από θετική εισήγηση του επιβλέποντος καθηγητή. 

Άρθρο 9 - Αξιολόγηση μαθημάτων, διδασκόντων, 
φοιτητών, υποδομήςΤμήματος. 

Στο τέλος κάθε εξαμήνου, με ευθύνη της Ε.Δ.Ε., 
πραγματοποιείται η αξιολόγηση κάθε μαθήματος 
(διδασκαλία, διδάσκων) του εξαμήνου από τους με¬ 
ταπτυχιακούς φοιτητές με σκοπό τη βελτίωση του 
προγράμματος. Η αξιολόγηση γίνεται με τρόπο που να 
διασφαλίζεται η ανωνυμία του μεταπτυχιακού φοιτη¬ 
τή. Αντίστοιχη αξιολόγηση επιχειρείται και εκ μέρους 
των διδασκόντων. 

Άρθρο 10 - Προϋποθέσεις-Υποχρεώσεις για την 
απόκτηση του Δ.Μ.Σ. 

1. Για την απόκτηση του Δ.Μ.Σ. απαιτείται α) επιτυχής 
εξέταση στα προβλεπόμενα από το Πρόγραμμα μαθή¬ 
ματα σε συνδυασμό με τη συμμετοχή του μεταπτυχιακού 
φοιτητή στο σύνολο της εκπαιδευτικής δραστηριότητας 
του Προγράμματος, β) η πραγματοποίηση ερευνητικής 
διπλωματικής εργασίας. Το αντικείμενο της εργασίας 
αυτής πρέπει να έχει πρωτότυπο ερευνητικό χαρακτήρα 
και τα αποτελέσματα να παρουσιάζονται υπό τη μορφή 
διατριβής χαρακτηριζόμενης ως "Διπλωματική Εργασία", 
γ) η ολοκλήρωση των απαιτούμενων ωρών (1200) πρα¬ 
κτικής άσκησης. 

2. Κάθε μεταπτυχιακός φοιτητής οφείλει να έχει πε¬ 
ρατώσει πλήρως και επιτυχώςτον κύκλο του Προγράμ¬ 
ματος και να έχει αποκτήσει το Δ.Μ.Σ. σε 4 διδακτικά 
εξάμηνα ή το αργότερο μέχρι το τέλος του 6ου εξαμήνου 
από την πρώτη εγγραφή του στο Πρόγραμμα. 

3. Η τελική βαθμολογία του Δ.Μ.Σ. θα προκύπτει από 
αλγόριθμο [βαθμός πτυχίου: Σ(σ.β)Χ(β.μ.)/Σ(σ.β)] που θα 
συνεκτιμά: (1) τη βαθμολογία του συνόλου των μαθημά¬ 
των του Προγράμματος. [Σ(β.μ)], (2) τη βαθμολογία της 
Διπλωματικής Εργασίας και (3) τις πιστωτικές μονάδες 
(Ε(ΙΤ5) που αναλογούν σε κάθε επιμέρους βαθμό και κα¬ 
θορίζουν το συντελεστή βαρύτητας (σ.β). Η βαθμολογία 
για το Δ.Μ.Σ. θα είναι περιγραφική και σε παρένθεση θα 
αναγράφεται η αριθμητική βαθμολογία του μεταπτυχια¬ 
κού φοιτητή με ακρίβεια δύο δεκαδικών ψηφίων:Άριστα 
(8,50-10,00), Λίαν Καλώς (7-8,49) και Καλώς (6,00-6,99). 
Προβιβάσιμος βαθμός στις εξετάσεις των μαθημάτων 
του Δ.Μ.Π.Σ. και της διπλωματικής εργασίας ορίζεται ο 
μεγαλύτερος ή ίσος του έξι (6). 

4. Η απονομή του Δ.Μ.Σ. πραγματοποιείται σύμφωνα 
με το τελετουργικό που ακολουθεί το Τμήμα που φέρει 
την ευθύνη της διοικητικής υποστήριξης και στο απονε- 
μόμενο δίπλωμα επισυνάπτεται παράρτημα διπλώματος 
για το οποίο ισχύουν τα οριζόμενα από τον ν.3374/2005. 

Άρθρο 11 - Αναστολή Σπουδών-Διαγραφή 

1. Παρέχεται η δυνατότητα αναστολής σπουδών 
από την Ε.Δ.Ε. μόνο στην περίπτωση τεκμηριωμένου 
αιτήματος για ιδιαίτερα σοβαρούς λόγους. Επειδή το 
συγκεκριμένο Διατμηματικό Μεταπτυχιακό Πρόγραμμα 
Σπουδών προκηρύσσεται ανά δύο έτη, οι μεταπτυχι¬ 
ακοί φοιτητές που θα τους δοθεί αναστολή σπουδών 

στο πρώτο ή στο δεύτερο έτος φοίτησης θα συνεχίσουν 
τις σπουδές τους με την επόμενη ομάδα των μεταπτυ¬ 
χιακών φοιτητών που θα επιλεχθούν για τον επόμενο 
κύκλο μεταπτυχιακών σπουδών. Επίσης αν κάποιος με¬ 
ταπτυχιακός φοιτητής αδυνατεί να ολοκληρώσει την 
υποχρέωση της πρακτικής άσκησης μέσα στο προβλε- 
πόμενο χρονικό πλαίσιο, δύναται να ζητήσει αναστο¬ 
λή για το ακαδημαϊκό έτος στο οποίο θα ξαναγίνει η 
πρακτική άσκηση με εποπτεία. Σημειώνεται ότι κατά τη 
διάρκεια της αναστολής σπουδών αίρεται η φοιτητική 
ιδιότητα και αναστέλλονται όλα τα σχετικά δικαιώματα 
που προβλέπονται από το νόμο. 

2. Διαγραφή μπορεί να επέλθει: α) κατόπιν αίτησης 
και υπεύθυνης δήλωσης του Μ.Φ. β) στην περίπτωση 
μη ολοκλήρωσης των σπουδών εντός των προβλεπό- 
μενων χρονικών ορίων και βάσει των προϋποθέσεων 
που τίθενται από τον κανονισμό του Προγράμματος, 
γ) στην περίπτωση σοβαρού παραπτώματος. Σε κάθε 
περίπτωση, η διαγραφή πραγματοποιείται με απόφαση 
της Ε.Δ.Ε. και εκδίδεται πιστοποιητικό διαγραφής καθώς 
και πιστοποιητικό παρακολούθησηςτων μαθημάτων στα 
οποία ο ΜΦ έχει εξεταστεί επιτυχώς. 

Άρθρο 12 - Χορήγηση Υποτροφιών Αριστείας 
1. Εφόσον υπάρχει η οικονομική δυνατότητα, το 
Δ.Π.Μ.Σ. θα χορηγεί υποτροφίες επίδοσης στους μετα¬ 
πτυχιακούς φοιτητές του Προγράμματος, από χορηγίες 
ή προκηρύξεις υποτροφιών από τον Ειδικό Λογαριασμό, 
το Πανεπιστήμιο Κρήτης ή το Δ.Π.Μ.Σ. Οι αποφάσεις λαμ- 
βάνονται από την Ε.Δ.Ε. ή τη Συνέλευση Τμήματος κατά 
περίπτωση και για τη χορήγηση των υποτροφιών αυτών 
απαιτείται: Ο μέσος όρος επίδοσης στα μαθήματα του 
Προγράμματος να είναι τουλάχιστον 8,00. Σε περιπτώ¬ 
σεις ισοβαθμίας (απόκλιση έως 0,09) θα συνεκτιμώνται: 

α. Η προσφορά στις ερευνητικές δραστηριότητες του 
Τμήματος, β. Εργασίες δημοσιευμένες σε επιστημονικά πε¬ 
ριοδικά, γ. Κοινωνικά κριτήρια, όπως π.χ. πολύτεκνος κ.λπ. 


2. Εφόσον υπάρχει η οικονομική δυνατότητα, το Π.Μ.Σ. 
θα χορηγεί υποτροφίες εισαγωγής σε μεταπτυχιακούς 
φοιτητές με κριτήριο τη σειρά εισαγωγής τους μετά από 
απόφαση της Ε.Δ.Ε. 

Σκοπός των υποτροφιών είναι η επιβράβευση των κα¬ 
λυτέρων φοιτητών η οποία προβλέπεται να δημιουργή¬ 
σει κίνητρα ανταγωνισμού και να συμβάλει σημαντικά 
στην επίτευξη των στόχων του Προγράμματος με τη συ¬ 
νεχή διατήρηση ενός υψηλού επιπέδου μεταπτυχιακών 
φοιτητών. 

Άρθρο 13 - Λογοκλοπή και άλλα πειθαρχικά 
ζητήματα. 

Η αντιγραφή και η λογοκλοπή θεωρούνται σοβαρό 
ακαδημαϊκό παράπτωμα. Καταθέτοντας οποιαδήποτε 
εργασία (εργασία εξαμηνιαίου μαθήματος, μεταπτυχι¬ 
ακή διπλωματική εργασία), ο μεταπτυχιακός/ή φοιτη- 
τής/τρια υποχρεούται να καταθέσει υπεύθυνη δήλωση 
ότι δεν έχει προβεί σε αντιγραφή ή λογοκλοπή, κατά τα 
οριζόμενα στον οδηγό του Τμήματος Ψυχολογίας για 
την αντιγραφή και λογοκλοπή. Στις περιπτώσεις όπου 
διδάσκων εντοπίσει σε εργασία αντιγραφή ή λογοκλοπή, 
επιλαμβάνεται η Ε.Δ.Ε., η οποία είναι υπεύθυνη για την 
τελική εκτίμηση και λήψη αποφάσεων. Η Ε.Δ.Ε. δύναται 
σε τέτοιες περιπτώσεις να αποφασίσει ακόμα και τη δια¬ 
γραφή του μεταπτυχιακού φοιτητή. Οποιοδήποτε άλλο 
παράπτωμα ή παράβαση ακαδημαϊκής δεοντολογίας 
παραπέμπεται επίσης στην Ε.Δ.Ε., η οποία εξετάζει το 
ζήτημα και είναι υπεύθυνη για την τελική εκτίμηση και 
λήψη αποφάσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 11 Μάίου 2018 
Ο Πρύτανης 

ΟΔΥΣΣΕΑΣ-ΙΩΑΝΝΗΣ ΖΩΡΑΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐρά€$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3πιπΐ3ΐθί3@θ1.9*' 






















